**Konkursi korraldaja: RAKVERE KULTUURIKESKUS**

**SEINAMAALINGUTE KUNSTIKONKURSS**

Rakvere Reaalgümnaasiumi**(**Võidu tn 67, Rakvere) Võidu tänava poolse otsaseina,

Rakvere Gümnaasiumi Tallinna tänava õppehoone (Tallinna tn 29/ Võidu tn 26, Rakvere) peasissepääsu kohal asetsevate seinte,

Rakvere Põhikooli (Tartu tn 2, Rakvere) peasissepääsu Karja tänava poolse otsaseina ja

Rakvere Sotsiaalkeskuse Laste Päevakeskuse (E. Vilde tn 2a, Rakvere) välisseinte seinamaalingutega dekoreerimise kunstikonkurss.

**KONKURSI VÕISTLUSJUHEND**

**2017**

**1. KONKURSI ANDMED**

1 Konkursi korraldaja RAKVERE KULTUURIKESKUS (registrikood 75011671)

|  |  |  |
| --- | --- | --- |
| 2  | Konkursi nimetus  | Seinamaalingute kunstikonkurss |
| 3  | Konkursi eesmärk  | Konkursi eesmärk on selgitada välja konkursi võitjad ning sõlmida nende poolt pakutud ideekavandite (edaspidi kavandite) alusel töö teostamise lepingud (edaspidi töö teostamise leping), millega tellitakse kunstiteosed (edaspidi teos või teosed), mis on Rakvere Linnavalitsuse hallatavate asutuste hoonete olulised osad. Teostatakse EV100 kingituste suurprojektina. Konkurssi rahastab Kodanikuühiskonna Sihtkapital.  |
| 4  | Konkursi võitjatelt tellitavate teoste maksimaalse maksumuse suurus koos käibemaksuga  | **Võidufond on 5 500 (viis tuhat viissada) eurot.NB! Nimetatud summad tasutakse konkursi võitjatele nedega eraldi sõlmitavate kavandi teostamise töö teostamise lepingute alusel, kusjuures osaleja peab arvestama asjaoluga, et ettemaksu kavandite teostamiseks ei tehta. Konkreetsed tingimused lepitakse kokku konkursi võitja(-te)ga.**  |
| 5  | Konkursil makstavad preemiad  | Preemiad makstakse välja üksnes iga hoone ideekonkursi esikohatöö teostajale vastavalt järgnevale:Rakvere Reaalgümnaasium – 1850 (tuhat kaheksasada viiskümmend) eurot, sh kavand 750 (seitsesada viiskümmend) eurot; Rakvere Gümnaasium - 1500 (tuhat viissada) eurot sh kavand 750 (seitsesada viiskümmend) eurot Rakvere Põhikool - 1125 (tuhat ükssada kakskümmend viis) eurot, sh kavand 750 (seitsesada viiskümmend) eurot; Rakvere Sotsiaalkeskus - 1025 (tuhat kakskümmend viis) eurot, sh kavand 750 (seitsesada viiskümmend) eurot. |
| 6  | Konkursi võitjaga sõlmitava töö teostamise lepingu kestus  | Töö teostamise leping sõlmitakse esimesel võimalusel ning kehtib kavandi teostamise lõpuni.  |
| 7  | Osalemistaotluste ja kavandite esitamise asukoht  | Konkursil osalemiseks tuleb osalejal esitada kavand ja osalemistaotlus, mõlemad nõuetekohaselt eraldi pakendatud.Osalemistaotluse ja kavandi esitamise koht: Rakvere Kultuurikeskus, Kreutzwaldi 2a, 44314 Rakvere.  |
| 8  | Osalemistaotluste ja kavandite esitamise aeg  | **29.01.2018 kell 14:00** Osalemistaotlused ja kavandid, mis esitatakse või saabuvad pärast ülaltoodud tähtpäeva, tagastatakse pakkujale avamata kujul.  |
| 9  | Kavandite avamise aeg  | **29.01.2018 kell 14.00**  |
| 10  | Kavandi teostamise asukoht  | Kavandeid oodatakse järgnevate hoonete osas:* Rakvere Reaalgümnaasiumi**(**Võidu tn 67, Rakvere) Võidu tänava poolne otsasein;
* Rakvere Gümnaasiumi Tallinna tänava õppehoone (Tallinna tn 29/ Võidu tn 26, Rakvere) peasissepääsu kohal asetsevad kaks seina;
* Rakvere Põhikooli (Tartu tn 2, Rakvere) peasissepääsu Karja tänava poolne otsasein;
* Rakvere Sotsiaalkeskuse Laste Päevakeskuse (E. Vilde tn 2a, Rakvere) välissein.
 |
| 11  | Konkursi žürii liikmed  | Krõõt Nõmmela-Mehide – Rakvere Kultuurikeskuse direktor (esimees)Teet Suur – Rakvere linnakunstnikAngeelika Pärna – Rakvere linnaarhitektMari Kongi - Rakvere Reaalgümnaasiumi huvijuhtKristina Hüüs - Rakvere Gümnaasiumi Tallinna tänava hoone huvijuhtEvelin Rikma - Rakvere Põhikooli huvijuhtMairi Etverk - Rakvere Sotsiaalkeskuse direktor |
| 12  | Konkursi kvalifitseerimiskomisjoni liikmed  | Kristiina Mandel – Rakvere Kultuurikeskuse administraator–juhiabi |
| 13  | Kontaktisik kavandi asukohaga tutvumiseks  | Hoonete ja punktis 1.10. nimetatud kinnistutega on võimalik ilma eelneva kokkuleppeta tutvuda. Tutvumisel vajatav abi tuleb eelnevalt kokku leppida: Rakvere Gümnaasium - Mari Kongi (huvijuht), telefon: +372 5647 9313, e-post: mari.kongi@rrg.eeRakvere Gümnaasiumi Tallinna tänava hoone - Kristina Hüüs (huvijuht), telefon: +372 520 3926Rakvere Põhikool - Evelin Rikma (huvijuht), telefon: +372 5344 2115Rakvere Sotsiaalkeskus - Mairi Etverk, telefon: +372 528 4546  |
| 14  | Konkursi kutse ja võistlusjuhendi kohta täiendava teabe saamise kord  | Konkursi kutse ja võistlusjuhendi kohta saab selgitusi või täiendavat teavet, edastades küsimuse e-posti aadressil: kultuurikeskus@rakvere.ee . |
| 15  | Võistlusjuhendi lisa(d)  | Võistlusjuhendi lisa 1 – lähteülesanne; Võistlusjuhendi lisa 2 – töö teostamise lepingu projekt; Võistlusjuhendi lisa 3 - punktis 6.8 toodud osalemistaotluse koosseisus esitatavad dokumendid.doc-vormingus. |
| 16  | Konkursi kavandite tagastamise koht ja kontaktisik  | Fr.R. Kreutzwaldi 2a, Rakvere 44314Kristiina Mandel (Rakvere Kultuurikeskuse administraator – juhiabi), telefon: +372 322 3425, e-post: kultuurikeskus@rakvere.ee |
| 17  | Konkursi korraldajal on õigus korraldada konkursi kavanditest avalik näitus  | Jah  |

**2. LÄHTEÜLESANNE**

Lähteülesanne on esitatud võistlusjuhendi lisas 1.

**3. OSALEMISE ÕIGUS**

3.1. Konkursil võivad osaleda ja oma kavandid esitada iseseisvana füüsilised ja juriidilised isikud (edaspidi osaleja) ning füüsilistest või juriidilistest isikutest moodustatud ühisosalejad (edaspidi koos ja eraldi ühisosaleja), kelle asukoht on Eestis, mõnes muus Euroopa Liidu liikmesriigis, muus Euroopa Majanduspiirkonna lepinguriigis või Maailma Kaubandusorganisatsiooni riigitöö teostamise lepinguga (GPA) ühinenud riigis ning kes vastavad võistlusjuhendis esitatud nõuetele.

3.2. Osaleda ega kavandit esitada ei tohi:
3.2.1. konkursi žürii esimees, liikmed, samuti kvalifitseerimiskomisjoni liikmed, võistlusjuhendi või selle lisade koostajad ning isikud, kes on konkursi ettevalmistamise ja korraldamise tõttu selgelt eelistatud olukorras ja/või kes võiksid mõjutada konkursil tehtavaid otsuseid;
3.2.2. konkursi žürii esimehe, liikmetega seotud lähikondsed (abikaasad, elukaaslased, otsejoones ülenejad ja alanejad sugulased, õed, vennad);
3.2.3. konkursi žürii esimehe, liikmetega seotud äripartnerid, kes on osanikud või aktsionärid nendega samas valdkonnas tegutsevas äriühingus;
3.2.4. konkursi žürii esimehe, liikmetega lepingulises suhtes olevad isikud.

**4. KONKURSI TINGIMUSED**

4.1. Ühe osaleja esitatavate kavandite arvu ei piirata. Kui üks osaleja esitab mitu kavandit, siis peavad need olema esitatud eraldi pakendites ning tähistatud erinevate märgusõnadega.

4.2. Konkursil osalemisega seotud kulusid osalejale ei hüvitata.

4.3. Auhinnad makstakse välja konkursi korraldaja poolt ühe kuu jooksul pärast konkursi võidutöö(-de) kavandi(-te) reaalset ja lõplikku teostamist. Auhinnad makstakse välja nimekaardil märgitud osaleja arvelduskontole või osaleja nõudel nimekaardil märgitud füüsilise(te) isiku(te) pangakonto(de)le vastavalt nimekaardil märgitud auhinna protsentuaalsele jaotumisele. Juhul kui kavandi koostaja nõudel makstakse auhinnad füüsilise(te) isiku(te) pangakonto(de)le, tasub osaleja auhinna väljamaksmisega kaasnevad Eesti Vabariigis kehtivad maksud (konkursi korraldaja peab vastavad maksud kinni väljamaksmisele kuuluvast summast).

4.4. Konkursi auhinnad jäetakse määramata üksnes siis, kui konkursi korraldaja tunnistab konkursi selle lõppedes ebaõnnestunuks või võistlusjuhendi punktis 4.5 nimetatud juhul.

4.5. Kui konkursil hinnatud kavandite arv on ühe, mõne või kõikide punktis 1.10. nimetatud hoonete osas väiksem kui kolm, võib žürii jätta selle hoone osas auhinna välja andmata.

4.6. Konkursi korraldajal on kohustus säilitada konkursi kavandid 30 päeva jooksul alates kavandite autorite avalikustamisest. Osalejal, kelle kavandeid ei auhinnatud, on õigus ise tulla oma kavandile järele konkursi andmete punktis 1.16 nimetatud asukohta, võttes minimaalselt kolm tööpäeva varem ühendust kavandite tagastamise kontaktisikuga. Pärast nimetatud tähtaega ei ole konkursi korraldajal enam kohustust nende eest vastutada.

4.7. Konkursi korraldaja ei vastuta konkursile esitatud kavandite juhusliku hävimise ega kahjustumise riisiko eest. Osalejatel on õigus oma vahenditega kavandid kindlustada.

4.8. Võitnud kavandeid osalejatele ei tagastata.

**5. KONKURSILE ESITATUD KAVANDI AUTORI- JA OMANDIÕIGUSED**

5.1. Konkursile esitatud kavandi autorile kuuluvad vastavalt autoriõiguse seadusele kavandi isiklik ja varaline autoriõigus, samuti kavandite omandiõigus.

5.2. Kavandi esitamisega annab osaleja nõusoleku oma kavandi avalikustamiseks ja näitusel eksponeerimiseks. Juhul kui näitus korraldatakse, teavitab konkursi korraldaja sellest kõiki osalejaid mitte hiljem kui 10 tööpäeva jooksul peale konkursi korraldaja otsuse langetamist kunstikonkursi auhinnasaajate kohta – võistlusjuhendi punktis 9.2 sätestatud korras.
5.2.1. Kavandeid võib konkursi korraldaja kasutada pressimaterjalide koostamisel ja avaldada oma kodulehel.

5.3. Osaleja kinnitab kavandit esitades, et ta on kavandi autor või tal on kavandi autoriga sõlmitud kokkulepe kavandi autori isiklike ja varaliste autoriõiguste kasutamiseks.

5.4. Kavandi esitamisega kinnitab osaleja, et on valmis sõlmima töö teostamise lepingut kavandi teostamiseks võistlusjuhendis kirjeldatud eesmärkidel juhul, kui see auhinnatakse võistlusjuhendis toodud eesmärkidel ja tingimustel.

5.5. Võitnud kavandi omandiõigus, samuti kõik varalised autoriõigused lähevad konkursi korraldajale üle ilma selle eest täiendava tasu tasumise kohustuseta pärast vastava kavandi teostamist ning teostamise eest tasumist.

**6. OSALEMISTAOTLUSE ESITAMINE NING OSALEJALE ESITATAVAD NÕUDED**

6.1. Konkursil osalemiseks ja konkursi korraldaja sätestatud nõuete täitmise kinnitamiseks esitab osaleja konkursi korraldajale konkursil osalemise taotluse ehk osalemistaotluse.

6.2. Osalemistaotlus peab olema esitatud kavandi pakendist eraldi.

6.3. Osalemistaotlus peab olema esitatud köidetult, selle sisu täielikku säilimist tagavas vormis, läbipaistmatus ja osaleja märgusõnaga tähistatud pakendis, mis välistab kahtluse pakendi võimalikust eelnevast avamisest. Osalemistaotlusega ühes pakendis peab sisalduma eraldi ümbrikus nimekaart (vt vorm 5).

**6.4. Osalemistaotlust sisaldaval pakendil peab sisalduma vähemalt järgmine informatsioon: 6.4.1. konkursi nimetus;
6.4.2. Märge „OSALEMISTAOTLUS“;
6.4.3. Osaleja märgusõna(d) “\_\_\_\_\_\_\_\_\_\_\_”**

6.5. Kui osaleja esitab mitu kavandit, peab osalemistaotluses olema välja toodud kõik esitatavate kavandite märgusõnad.

6.6. Osalemistaotluse kõik leheküljed peavad olema nummerdatud ja allkirjastatud osaleja seadusliku või volitatud esindaja poolt. Osalemistaotlusel peavad olema välja toodud isiku kontaktandmed (isikukood, postiaadress, e-posti aadress, telefoninumber).

6.7. Parandused ja vahelekirjutused osalemistaotluses ja muudatused võistlusjuhendi kohaselt esitamisele kuuluvates vormides ei ole lubatud, välja arvatud võistlusjuhendis otseselt lubatud juhtudel.

6.8. Osalemistaotluse koosseisus esitatavad dokumendid (kõik järgnevalt nimetatud vormid on toodud .doc- ja .pdf-vormingus võistlusjuhendi lisas 3:

|  |  |  |  |
| --- | --- | --- | --- |
| Nr  | Ühisosalejate puhul iga ühisosaleja kohta eraldi (jah/ei)  | Tingimus ja nõutav dokument  | Dokumendi vorm  |
| 1  | Jah  | **Allkirjastaja esindusõigus** Osalemistaotluse ning kavandi esitanud isikul peab olema osaleja esindamise õigus. Kui osaleja on füüsiline isik, kes osaleb konkursil ise, siis ta esindusõigust tõendama ei pea. Nõutav dokument:Eesti Vabariigis registreeritud juriidilisest isikust osaleja esindusõigust kontrollib konkursi korraldaja äriregistri andmebaasist. Osaleja, kelle asukohamaaks ei ole Eesti Vabariik, peab esitama oma asukohamaal väljastatava dokumendi, millest nähtub osalemise taotluse ning kavandi esitanud isiku esindusõigus.Juhul, kui osaleja esindaja ei ole kantud registrikaardile, esitab osaleja koos osalemise taotlusega vormi 1 kohase volikirja osaleja esindamiseks.  | Vorm 1  |
| 2  | Ei  | **Ühisosalejate esindaja määramine ning solidaarne vastutus**Kui osalemise taotluse ning kavandi esitavad mitu osalejat ühiselt (nii füüsilised kui ka juriidilised isikud), peavad nad konkursimenetlusega seotud toimingute tegemiseks volitama enda hulgast esindaja. Ühisosalejate aadressiks ning kontaktandmeteks konkursimenetluses on volitatud esindaja aadress ja kontaktandmed. Nõutav dokument:Volikiri ja kinnitus ühisosalejate solidaarvastutuse kohta tuleb esitada koos ühise osalemise taotlusega vastavalt vormile 2.  | Vorm 2  |
| 3  | Jah  | **Ettevõtja registreeritus äriregistris** Osaleja, kes peab tegutsemiseks olema oma asukohamaa seaduste kohaselt registreeritud äriregistris, esitab sellekohase kehtiva dokumendi. Nõutav dokument: Eesti Vabariigi osaleja registreeritust ja kehtivaid andmeid kontrollib konkursi korraldaja äriregistri andmebaasist (osaleja registritunnistust ei pea esitama). Osaleja, kelle asukohamaaks ei ole Eesti Vabariik, peab esitama oma asukohamaal väljastatava dokumendi koopia, millest nähtub osaleja registreeritus vastavas registris.  |  |
| 4 | Ei | **Kavandi autorid** Osaleja esitatava kavandi autoril peab olema kujutava või rakenduskunstialane kõrgharidus ja analoogsete tööde teostamise varasem kogemus.Nõutav dokument:Esitada kavandi autori kohta vormi 3 kohane CV ja tema poolt varasemalt teostatud analoogsete tööde portfoolio.  | Vorm 3 |

|  |  |  |  |
| --- | --- | --- | --- |
| 5  | Ei  | **Konkursi korraldaja esitatud tingimuste ülevõtmine** Kavand peab olema esitatud kõiki konkursi kutses ja võistlusjuhendis esitatud tingimusi üle võttes. Osaleja peab nõustuma kõikide võistlusjuhendis esitatud tingimustega ning tal peavad olema kavandi teostamiseks vajalikud intellektuaalse omandi õigused. Nõutav dokument:Osaleja esitab Vormi 4 kohase konkursil osalemise avalduse.  | Vorm 4  |
| 6  | Ei  | **Osalemistaotluse ja kavandi keel** Osalemistaotlus ja kavand tuleb koostada eesti keeles. Võõrkeeles esitatavatele dokumentidele peab olema lisatud eestikeelne tõlge. Vastuolude ilmnemisel originaal- ja tõlkedokumendis lähtutakse tõlkedokumendis toodust. Nõutav dokument:Osaleja esitab osalemistaotluse ja kavandi eesti keeles või võõrkeelse dokumendi koos tõlkega käesolevas punktis märgitud viisil.  |  |
| 7  | Ei  | **Nimekaart** Osaleja kohustub eraldi ümbrikus (suletud ning võistlustöö märgusõnaga varustatud ümbrik nimekaardiga esitatakse koos osalemistaotlusega ühes pakendis) esitama andmed kavandi autorite, nende osaluse jaotuse, kontaktide ning arveldusarve numbrite kohta. Nõutav dokument:Osaleja esitab autorite kohta andmed vorm 5 kohasel nimekaardil.  | Vorm 5  |

6.9. Kvalifitseerimiskomisjon avab osalemistaotlused. Avamise kohta koostatakse protokoll, ning kvalifitseerimiskomisjon kontrollib esitatud osalemistaotluste vastavust võistlusjuhendis näidatud struktuurile ja dokumentide loetelule.

6.10. Osalemistaotluste avamine ei ole avalik ning avamise juures võivad viibida üksnes kvalifitseerimiskomisjoni liikmed ja vajadusel Rakvere Linnavalitsuse teenistuja, kellele on vastavalt ametijuhendile antud hankemenetlustega seotud asjaajamistes osalemise ja hangetega seonduva nõustamise õigus.

6.11. Osaleja kvalifitseerimise või kvalifitseerimata jätmise kohta teeb konkursi korraldaja sellekohase põhjendatud kirjaliku otsuse ning teavitab sellest osalejat vastavalt võistlusjuhendi punktis 9.2 sätestatule. Kvalifitseerimata jäetud osaleja (ühisosalejad) ei osale edasises konkursil ning žürii nende kavandit ei hinda.

6.12. Osaleja/ühisosaleja kvalifitseerimata jätmise korral on osalejal võimalik kavandile järele tulla vastavalt võistlusjuhendis sätestatud korrale.

**7. KAVANDI SISU JA VORM**

7.1. Osaleja esitab kavandi, milles näitab ära kavandi alusel loodava **teose kujutise koos mõõtudega.** Kavandi koosseisus tuleb esitada ka:

7.1.1. teose paigutus ja mõõdud;
7.1.2. kavandi tekstiline osa peab minimaalselt sisaldama kirjeldust teose idee kohta.

7.2. Kavand ja selle lisad tuleb esitada lisaks CD-l, DVD-l või USB-l. Seletuskiri ja planšetid .pdf- ja/või .jpg-vormingus.

7.3. Konkurss on kuni võitjate selgitamiseni anonüümne ja märgusõnaline. Kavand peab olema anonüümne. Kõik kavandi osad peavad olema varustatud mõistelise (sõnalise) märgusõnaga (embleem, logo või tähe-numbrikombinatsioon ei ole lubatud). See tingimus kehtib ka digitaalselt CD-l, DVD-l või USB-l esitatavate failide kohta (kustutada/tühjendada faili identifitseerimisväljad atribuutide all). Iga viide osaleja või kavandi autori nimele, aadressile või töid teostatavatele isikutele esitatud kavandis annab konkursi korraldajale õiguse osaleja konkursilt kõrvaldada.

7.4. Kavandi esitamisel peavad kõik kavandi osad olema kinnises ühevärvilises, ilma väliste eraldusmärkide ja eritunnusteta ühtses pakendis. Pakend tuleb sulgeda viisil, mis välistab selle avamise või sulgemise ilma jälgi jätmata.

**7.5. Kavandit sisaldaval pakendil peab sisalduma vähemalt järgmine informatsioon: 7.5.1. konkursi nimetus;
7.5.2. märge „KAVAND“ ;
7.5.3. osaleja märgusõna “\_\_\_\_\_\_\_\_\_\_\_”.**

**8. KAVANDITE HINDAMINE**

8.1. Žürii hindab kõikide kavandite vastavust võistlusjuhendile, kavandite ideelist ja vormilist kvaliteeti, ning selgitab anonüümselt (märgusõnade kaudu) välja konkursi võitjad.

8.2. Hindamiskriteeriumid, mida kasutatakse võitja väljaselgitamisel:

8.2.1. kontseptuaalse idee selgus ning lahenduse omanäolisus;
8.2.2. teose sobivus hoone ajaloolise väärtuse, arhitektuurse stiili ja kasutamisotstarbega;
8.2.3. teose sobivus asukohta;
8.2.4. kavandi kunstiline tase;
8.2.5. professionaalsus.

8.3. Žürii otsustab, millised tööd pääsevad hindamisele. Kavandit ei hinnata, kui:

8.3.1. on rikutud anonüümsuse nõuet;
8.3.2. kavand ei vasta konkursi tingimustele;
8.3.3. kavand on ebakorrektselt vormistatud.

8.4. Žürii töö loetakse lõpetatuks pärast paremusjärjestuse väljaselgitamist ja selle otsuse fikseerimist märgusõnaliselt žürii lõpp-protokollis või pärast žürii otsust konkursi nurjumise kohta. Vajadusel esitatakse märkused kavandite edasise täiendamise vajalikkuse kohta ja edasise tegevuse põhimõtted. Žürii protokoll ei ole avalik.

8.5. Konkursi korraldaja jätab endale õiguse kõik kavandid tagasi lükata ühe või enama punktis 1.10. nimetatud hoone osas (konkurss nurjunuks kuulutada) juhul, kui žürii hinnangul ei vasta ükski laekunud kavand lähteülesandele või ei ole muul põhjusel sobilik.

**9. OSALEJATE TEAVITAMINE KONKURSI KÄIGUS TEHTUD OTSUSTEST**

9.1. Žürii ettepanekul tehtud konkursi korraldaja otsusest konkursi märgusõnalise võitja(te) kohta edastatakse võistlusjuhendi punktis 9.2 sätestatud korras.

9.2. Osalejaid teavitatakse konkursi käigus tehtud otsustest e-posti teel aadressil, mille osaleja on esitanud osalemistaotlusel.

9.3. Konkursi korraldaja esitab osalejale teabe konkursi käigus tehtud otsuste kohta korraga ja viivitamata, kuid mitte hiljem kui viie tööpäeva jooksul konkursi võitja määramise otsuse tegemisest arvates.

9.4. Konkurss lõpeb konkursside võitjate kavandite märgusõnale vastava nimekaardi ümbrike avamisega ja kavandite autorite avalikustamisega.

**10. KONKURSI VÕITJAGA KAVANDI TEOSTAMISEKS SÕLMITAV TÖÖ TEOSTAMISE LEPING**

10.1. Pärast konkursi võitjate väljaselgitamist sõlmib konkursi korraldaja auhinnatud kavandite alusel iga punktis 1.10. loetletud hoone osas eraldi töö teostamise lepingu.

10.2. Töö teostamise lepingu sõlmimisega loovutab konkursi võitja teose üleandmisel talle teosele tekkinud varalised autoriõigused konkursi korraldajale. Autori isiklikud õigused teosele säilivad autoril.

10.3. Juhul, kui konkursi võitja ei vasta õigusaktides kehtestatud nõuetele või kui pooled ei saavuta lepingu tingimuste osas kokkulepet, siis on konkursi korraldajal õigus asuda läbirääkimistesse teiste konkursil vastava hoone osas kavandi esitanud osalejatega vastavalt žürii otsusele tööde paremusjärjestuse kohta.